**Pkp.**

**Eelnõu nr.**

*koosseisuline häälteenamus*

|  |
| --- |
| VIIMSI VALLAVOLIKOGU |
|  |
| **OTSUS** |
|  |
|  |
| Viimsi |  19. mai 2017 nr  |
|  |
|  |
| Projekti „Randvere tee 16 lasteaia hoone energiatõhusamaks muutmine ja päikeseenergia kasutuselevõtt“ raames rahaliste kohustuste võtmine |  |
|  |
| Viimsi valla omandis on Haabneeme alevikus Randvere tee 16 asuv kinnistu (katastritunnus 89001:010:1636), mille osas on OÜ Viimsi haldus kasuks seatud hoonestusõigus. Kinnistul asub munitsipaallasteiahoone (edaspidi *lasteaiahoone*).OÜ Viimsi Haldus on esitanud projektitaotluse lasteaiahoone energiatõhususe parandamiseks. Taotlus on esitatud Euroopa Liidu heitmekaubanduse kauplemissüsteemi (CO2 heitkoguste ühikute enampakkumisel saadava tulu) meetme „Lasteaiahoonetes energiatõhususe ja taastuvenergia kasutuse edendamise toetuse kasutamise tingimused ja kord“ taotlusvooru.Projekti kogusumma on 153 916 (sada viiskümmend kolm tuhat üheksasada kuusteist) eurot, millest toetust taotletakse 66 184 (kuuskümmend kuus tuhat sada kaheksakümmend neli) eurot ja omafinantseering on 87 732 (kaheksakümmend seitse tuhat seitsesada kolmkümmend kaks) eurot. Projekti eesmärgiks on lasteaiahoonesse tehtavate investeeringute kaudu energiatõhususe parandamine, viies lasteaiahoone energiaklassi C, millega vähendatakse hoonetesse tarnitud energia ja hoone ülalpidamiskulusid. Lasteaiahoonele kehtestatud miinimumnõuete eesmärk on suunata meetmevahendid võimalikult suurele kasusaajate hulgale.Viimsi vald peab põhjendatuks 2018. aasta eelarves ette näha projekti omafinantseeringuks ettenähtud summa 87 732 (kaheksakümmend seitse tuhat seitsesada kolmkümmend kaks) eurot, kuna projekt hõlmab Viimsi valla lasteaiahoone energiatõhususe parandamist.  |
| Arvestades eeltoodut ja võttes aluseks kohaliku omavalitsuse korralduse seaduse § 22 lõike 1 punkti 8, Viimsi Vallavolikogu  |
| o t s u s t a b: |

1. Viimsi Vallavalitsusel planeerida 2018. aasta eelarve koostamisel OÜ Viimsi Haldus projekti „Randvere tee 16 lasteaia hoone energiatõhusamaks muutmine ja päikeseenergia kasutuselevõtt“ omafinantseeringu summa 87 732 (kaheksakümmend seitse tuhat seitsesada kolmkümmend kaks) eurot Viimsi valla 2018. aastaeelarvesse.
2. Otsus teha teatavaks rahandusametile.
3. Otsust on võimalik vaidlustada Tallinna Halduskohtus (Pärnu mnt 7, Tallinn) või esitada vaie Viimsi Vallavolikogule 30 päeva jooksul arvates korralduse teatavakstegemisest.

|  |
| --- |
|  |
|

|  |  |
| --- | --- |
| Toomas Tõniste |  |
| Vallavolikogu esimees |  |

 |
| Eelnõu esitaja: Viimsi VallavalitsusEelnõu koostaja: Kristi Tomingas, vallasekretär; Esta Tamm, projektijuhtKooskõlastanud:Jan Trei Randar Lohu Kristi Tomingasabivallavanem rahandusameti juhataja vallasekretär  |

**Seletuskiri**

Viimsi Vallavolikogu otsuse eelnõu

*Projekti „Randvere tee 16 lasteaia hoone energiatõhusamaks muutmine ja päikeseenergia kasutuselevõtt“ raames rahaliste kohustuste võtmine*

Viimsi Vallavalitsus ja OÜ Viimsi Haldus esitasid Sihtasutusele Keskkonnainvesteeringute Keskus taotlused munitsipaallasteaia hoonete (Pargi tee 3 ja Randvere tee 16) energiatõhusmaks muutmiseks.

Taotlused on esitatud vastavalt riigihaldusministri 13.01.2017 määrusele nr 2 „Lasteaiahoonetes energiatõhususe ja taastuvenergia kasutuse edendamise toetuse kasutamise tingimused ja kord“.

Haabneeme alevikus Randvere tee 16 asuv kinnistu (katastritunnus 89001:010:1636), millel asub lasteaiahoone, on Viimsi valla omandis ning selle osas on OÜ Viimsi Haldus kasuks seatud hoonestusõigus.

Vastavalt meetme tingimustele saab taotlejaks olla, kas kohaliku omavalitsuse üksus või KOV sõltuv üksus. Kuna Randvere tee 16 kuulub hoonestusõiguse alusel OÜ-le Viimsi Haldus, siis Randvere tee 16 lasteaia hoone osas on taotlejaks OÜ Viimsi Haldus.

Projekti kogusumma on 153 916 (sada viiskümmend kolm tuhat üheksasada kuusteist) eurot, millest toetust taotletakse 66 184 (kuuskümmend kuus tuhat sada kaheksakümmend neli) eurot ja omafinantseering on 87 732 (kaheksakümmend seitse tuhat seitsesada kolmkümmend kaks) eurot.

Viimsi Vallavalitsuse hinnangul on põhjendatud projekti omafinantseeringu summa 87 732 (kaheksakümmend seitse tuhat seitsesada kolmkümmend kaks) eurot arvestada 2018. aasta Viimsi valla eelarvesse, kuna projektiga parandatakse Viimsi valla munitsipaallasteaiahoone energiatõhusust.

**Projekti eesmärk:**

Randvere tee 16 lasteaiahoonel on kalletega lamekatus. Bituumeniga kaetud osa all on kahekihiline tugev villaplaat ning kallete rajamiseks on kasutatud kergkruusa. Aurutõkkena kile ning laekonstruktsiooniks on valatud betoon. Katuse soojapidavus ei ole täna standardite kohane. Kasutusel on ühekihilised metallprofiiliga plastaknad. Akende paigaldus pole õhutihe, mille tulemusena on nähtavad niiskusprobleemid akende perimeetril. Akende soojapidavus ei ole piisav. Hoonet köetakse kahe tsentraalse gaasikatlaga, osades ruumides saab temperatuuri vastavalt välisele õhutemperatuurile või siis ruumide kasutusele reguleerida. Selleks aga, et hoones energiat säästa on vajalik paigaldada enam vabasoojust kasutavaid termopäid. Välise temperatuuri andur pole piisav nagu näitavad auditi poolt teostatud temperatuuri mõõtmised. Vajalik on taastada kõikides ruumides radiaatorküte, et hoone energiasäästlikkust tõsta. Energiasäästupakett hõlmab pööningu lisasoojustamist ligikaudu 35cm lisasoojustusega. Vana praht eemaldatakse ning vajadusel ka vana soojustusmaterjal, et uue rajamine toimuks ühtlasele ja tasasele pinnasele ning tööd teostatakse kvaliteetselt ja kauakestvalt. Vahetatakse kõik avatäited uute sooja- ja õhupidavate vastu. Aknad teibitakse, et vähendada soovimatust õhuvahetusest tingitud kadusid. Lisaks paigaldatakse hoone katusele päikeseelektrijaam. Päikeseelektrijaam vähendab elektrikulusid ning toob ka lisatulu vähemalt 20-30 aasta jooksul ning kompenseerib osaliselt ka energiale kuluvat osa. Rajatakse soojustagastusega lokaalne ventilatsioonisüsteem rühmaruumidesse. Paigaldades katusele päikeseelektrijaam on võimalik viia hoone aastased elektrikulud nulli ning teenida lasteaiale lisaraha ülejäänud jooksvate kulude katteks. Arvestades, et hoones on ventilatsioonisüsteemid, mis on kõrge energiatarbega, siis enamus energiat kasutavad hoone tehnosüsteemid. Energiasäästupaketi elluviimisel tagatakse hoonele vajalik energiasääst ning paigaldatud keskkonnasõbraliku taastuvenergia jaamaga on võimalik kokku hoida lasteaia majandamiseks kuluvaid vahendeid.

Projekti eesmärgiks on Randvere tee 16 lasteaia hoone energiatõhusamaks muutmine ja päikeseenergia kasutuselevõtt.

Projekti elluviimise tulemusena tagatakse soojusenergia sääst 91,64 MWh/a; elektrienergiasääst 45,00 MWh/a; soojusenergia sääst köetava pinna kohta 65,46 kWh/ m2a ja aastane energiasääst 10 308 eurot.

Saavutatakse hoone energiamärgise klass C.

Käesolev otsuse eelnõu on kooskõlastatud vallavalitsuse 02.05.2017 istungil ning vallavolikogu eelarve- ja arengukomisjoni 02.05.2017 koosolekul.

Jan Trei

Abivallavanem

Koostas:

Kristi Tomingas

Vallasekretär

Projekti selgitus:

Esta Tamm, projektijuht